CELEX: 62011TN0516
Language: lt
Date: 2011-09-22 00:00:00
Title: Byla T-516/11: 2011 m. rugsėjo 22 d. pareikštas ieškinys byloje MasterCard ir kt. prieš Komisiją

26.11.2011   
            
            
               LT
            
            
               Europos Sąjungos oficialusis leidinys
            
            
               C 347/40
            
         2011 m. rugsėjo 22 d. pareikštas ieškinys byloje MasterCard ir kt. prieš Komisiją
   
   (Byla T-516/11)
   2011/C 347/72
   Proceso kalba: anglų
   
      Šalys
   
   
      Ieškovės: MasterCard, Inc. (Vilmingtonas, Jungtinės Amerikos Valstijos); MasterCard International, Inc. (Vilmingtonas) ir MasterCard Europe (Vaterlo, Belgija), atstovaujamos advokatų B. Amory, V. Brophy ir S. McInnes
   
      Atsakovė: Europos Komisija
   
      Reikalavimai
   
   
               —
            
            
               Pripažinti ieškinį priimtinu;
            
         
               —
            
            
               Visiškai panaikinti 2011 m. liepos 12 d. Komisijos neigiamą sprendimą, kuris grindžiamas 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331) 4 straipsnio 2 dalies pirmoje įtraukoje ir 4 straipsnio 3 dalies pirmoje pastraipoje įtvirtintomis išimtimis; ir
            
         
               —
            
            
               Priteisti iš Komisijos bylinėjimosi išlaidas, įskaitant tas, kurias patyrė ieškovės.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
               1.
            
            
               Kaip pirmasis ieškinio pagrindas nurodoma, kad Komisija pažeidė Reglamento (EB) Nr. 1049/2001 4 straipsnio 3 dalį ir 8 straipsnio 1 dalį, nes:
               
                           —
                        
                        
                           Komisija nenustatė, kad būtų įvykdytos Reglamento (EB) Nr. 1049/2001 4 straipsnio 3 dalies pirmos pastraipos sąlygos,
                        
                     
                           —
                        
                        
                           aplinkybės, kuriomis rėmėsi Komisija, neatitinka tikrovės ir
                        
                     
                           —
                        
                        
                           yra svarbesnis visuomenės interesas atskleisti dokumentus, kuriuos EIM Business and Policy Research pateikė rengdama studiją „Prekybininkų patiriamos išlaidos ir gaunama nauda pasirinkus skirtingus mokėjimo priėmimo metodus“ (COMP/2009/D1/020).
                        
                     
         
               2.
            
            
               Kaip antrasis ieškinio pagrindas nurodoma, kad Komisija padarė teisės klaidą ir pažeidė Reglamento (EB) Nr. 1049/2001 4 straipsnio 2 dalies pirmą įtrauką ir 8 straipsnio 1 dalį, nes:
               
                           —
                        
                        
                           Komisija nenustatė, kad būtų įvykdytos Reglamento (EB) Nr. 1049/2001 4 straipsnio 2 dalies pirmos įtraukos sąlygos;
                        
                     
                           —
                        
                        
                           aplinkybės, kuriomis rėmėsi Komisija, neatitinka tikrovės ir
                        
                     
                           —
                        
                        
                           yra svarbesnis visuomenės interesas atskleisti dokumentus, kuriuos pateikė EIM.